Sara Huckabee Sanders

Sara Huckabee Sanders, praenominibus plenis Sarah Elizabeth (in urbe Hope Arcansiae nata die 13 Augusti 1982) est politica Civitatum Foederatarum.

Filia est Michaelis Huckabee, pastoris ecclesiarum Baptistarum qui gubernator Arcansiae undecim annos ab 1996 meruerit. Petriculae in Arcansia educata, Sara universitatem Ouachita Baptistarum (sicut olim pater) frequentavit. Iuxta factionem republicanam candidatosque republicanos operam ediusque in annum 2016, quo anno pater praesidatum petebat sed mox renuntiavit. Illa deinde candidatum fortunatiorem Donaldum Trump adiuvare coepit: qui praeses electus eam secretariam a nuntiis (press secretary) creavit. Eo munere duos annos functa se candidatam proposuit ad gubernium Arcansiae. Die 8 Novembris 2022 electa, die 10 Ianuarii 2023 rite inducta est.    

 Bibliographia 
 Paige Williams, "Is Sarah Huckabee Sanders the Future of the Republican Party?" in New Yorker (17 Iunii 2019)
 Paige Williams, "Sarah Huckabee Sanders, Trump's battering ram" in New Yorker (17 Septembris 2018)

 Nexus externi 
 Betsy Klein, "The spokeswomen: A low-key milestone as Sanders becomes White House press secretary" (27 Iulii 2017) apud CNN
 Zach Schonfeld, "Sarah Huckabee Sanders wins Arkansas governor’s mansion" (8 Novembris 2022) apud The Hill

Categoria:Nati 1982
Categoria:Homines vivi
Categoria:Gubernatores Arcansiae
Categoria:Politici Civitatum Foederatarum
Categoria:Alumni Universitatis Ouachita Baptistarum